CELEX: 32010R0685
Language: et
Date: 2010-07-26 00:00:00
Title: Nõukogu määrus (EL) nr 685/2010, 26. juuli 2010 , millega määratakse kindlaks anšoovise püügivõimalused Biskaia lahes püügihooajaks 2010/2011 ja muudetakse määrust (EL) nr 53/2010

31.7.2010   
            
            
               ET
            
            
               Euroopa Liidu Teataja
            
            
               L 199/1
            
         NÕUKOGU MÄÄRUS (EL) nr 685/2010,
   26. juuli 2010,
   millega määratakse kindlaks anšoovise püügivõimalused Biskaia lahes püügihooajaks 2010/2011 ja muudetakse määrust (EL) nr 53/2010
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu on kohustatud kehtestama iga kalavaru või kalavarurühma lubatud kogupüügi (TAC). Kalapüügivõimalused tuleks jaotada liikmesriikide vahel nii, et kõikidele liikmesriikidele oleks tagatud kõikide kalavarude ja kalastustegevuse suhteline stabiilsus, võttes asjakohaselt arvesse nõukogu 20. detsembri 2002. aasta määruses (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) (1) sätestatud ühise kalanduspoliitika eesmärke.
            
         
               (2)
            
            
               Nõukogu määrusega (EÜ) nr 53/2010 (2) on 2010. aastaks kindlaks määratud teatavate kalavarude, sealhulgas Biskaia lahe (ICES VIII püügipiirkond) anšoovise püügivõimalused.
            
         
               (3)
            
            
               Püügihooajaks 2010/2011 tuleks saadud teadusnõuannete põhjal kehtestada uus lubatud kogupüük, arvestades bioloogilisi ja sotsiaalmajanduslikke aspekte ning tagades samal ajal eri kalandussektorite õiglase kohtlemise. Kalanduse teadus-, tehnika- ja majanduskomitee (STECF) 16. juuli 2010. aasta nõuanne Biskaia lahe anšoovisevaru kohta käsitleb iga aasta 1. juulist kuni järgmise aasta 30. juunini kestvat püügihooaega.
            
         
               (4)
            
            
               Kõnealuse kalavaru asjakohase majandamise eesmärgil ja lihtsustamiseks on kohane kehtestada ülalnimetatud kuupäevadeks püügihooajal 2010/2011 sellele kalavarule uus lubatud kogupüük ja liikmesriikidele uued kvoodid.
            
         
               (5)
            
            
               Et kehtestada Biskaia lahe anšoovisevaru majandamise mitmeaastane kava, mis hõlmaks asjakohast püügihooaega ja kalapüügivõimaluste kindlaksmääramiseks kohaldatavat püügieeskirja, esitas komisjon 29. juulil 2009 ettepaneku määruse kohta, millega kehtestatakse Biskaia lahe anšoovisevaru ja selle püügi pikaajaline kava. STECFi nõuande kohaselt oli kõnealuse kalavaru biomass hinnanguliselt ligikaudu 51 350 tonni. Võttes arvesse viidatud komisjoni ettepanekut ning arvestades, et ettepaneku aluseks olevas mõjuhinnangus on esitatud kõige värskem hinnang nende otsuste mõju kohta, milles käsitletakse Biskaia lahe anšoovisevaru püügivõimalusi, on asjakohane kehtestada viidatud ettepanekule vastav kõnealuse kalavaru lubatud kogupüük. Seega peaks 1. juulist 2010 kuni 30. juunini 2011 kestvaks püügihooajaks kehtestatav lubatud kogupüük olema 15 600 tonni.
            
         
               (6)
            
            
               Pidades silmas anšoovisepüügi võimaluste konkreetset kohaldamisala ja -aega, on asjakohane määrata kõnealused püügivõimalused kindlaks eraldi määrusega ja muuta vastavalt määrust (EL) nr 53/2010. Kõnealuse püügi suhtes tuleks siiski kohaldada määruse (EL) nr 53/2010 üldsätteid, mis käsitlevad kvoodi kasutamise tingimusi.
            
         
               (7)
            
            
               6. mai 1996. aasta määruse (EÜ) nr 847/96 (millega kehtestatakse lubatud kogupüükide (TAC) ja kvootide haldamise täiendavad tingimused ühest aastast teise ülekandmisel) (3) artikli 2 kohaselt on vaja kindlaks määrata, millisel määral kohaldatakse kõnealuses määruses sätestatud meetmeid Biskaia lahe anšoovisevaru suhtes.
            
         
               (8)
            
            
               Pidades silmas käesoleva püügihooaja algust ja iga-aastase saagiaruande esitamise vajadust, peaks käesolev määrus jõustuma viivitamata ning seda tuleks kohaldada alates 1. juulist 2010. Samal põhjusel tuleks määrusega (EL) nr 53/2010 kehtestatud püügivõimaluste muudatust kohaldada alates 1. jaanuarist 2010,
            
         ON VASTU VÕTNUD KÄESOLEVA MÄÄRUSE:
   Artikkel 1
   Anšoovisepüügi võimalused Biskaia lahes
   1.   Anšoovisevaru lubatud kogupüük määruses (EÜ) nr 218/2009 määratletud ICES VIII püügipiirkonnas püügihooajaks 1. juulist 2010 kuni 30. juunini 2011 ning selle jaotus liikmesriikide vahel on järgmine (eluskaal tonnides):
   
               
                           Liik
                        
                        
                           :
                        
                        
                           Anšoovis
                           
                              Engraulis encrasicolus
                           
                        
                     
            
               
                           ICES püügipiirkond
                        
                        
                           :
                        
                        
                           VIII
                           (ANE/08.)
                        
                     
         
               Hispaania
            
            
               14 040
            
            
                
            
            
                
            
         
               Prantsusmaa
            
            
               1 560
            
            
                
            
            
                
            
         
               EL
            
            
               15 600
            
            
                
            
            
                
            
         
               Lubatud kogupüük (TAC)
            
            
               15 600
            
            
                
            
            
               
            
         2.   Lõikes 1 sätestatud püügivõimaluste jaotuse ja nende kasutamise suhtes kohaldatakse määruse (EL) nr 53/2010 artiklites 7, 10 ja 13 sätestatud tingimusi.
   3.   Lõikes 1 osutatud kalavaru suhtes kohaldatakse määruses (EÜ) nr 847/96 sätestatud analüütilist TACi. Kohaldatakse kõnealuse määruse artikli 3 lõikeid 2 ja 3 ning artiklit 4.
   Artikkel 2
   Määruse (EL) nr 53/2010 muutmine
   Määruse (EL) nr 53/2010 IA lisas asendatakse liiki „anšoovis” VIII püügipiirkonnas käsitlev kanne järgmisega:
   
      
                  
                              „Liik
                           
                           
                              :
                           
                           
                              Anšoovis
                              
                                 Engraulis encrasicolus
                              
                           
                        
               
                  
                              Püügipiirkond
                           
                           
                              :
                           
                           
                              VIII
                              (ANE/08.)
                           
                        
            
                  Hispaania
               
               
                  6 300
               
               
                   
               
               
                   
               
            
                  Prantsusmaa
               
               
                  700
               
               
                   
               
               
                   
               
            
                  EL
               
               
                  7 000
               
               
                   
               
               
                   
               
            
                  Lubatud kogupüük (TAC)
               
               
                  7 000 (4)
                  
               
               
                   
               
               
                  
               
            
   Artikkel 3
   Jõustumine
   Käesolev määrus jõustub Euroopa Liidu Teatajas avaldamisele järgneval päeval.
   Seda kohaldatakse alates 1. juulist 2010, välja arvatud artikkel 2, mida kohaldatakse alates 1. jaanuarist 2010.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. juuli 2010
      
         
            Nõukogu nimel
         
         
            eesistuja
         
         S. VANACKERE
      
   
   
      (1)  EÜT L 358, 31.12.2002, lk 59.
   
      (2)  ELT L 21, 26.1.2010, lk 1.
   
      (3)  EÜT L 115, 9.5.1996, lk 3.
   
      (4)  TACi kohaldatakse 1. jaanuarist kuni 30. juunini 2010.”